คือเมื่อวานเรามีการช่วยตัวเองโดยการสอดใส่อวัยวะเพศปลอมแล้วก็ใช้เจลในการช่วย ปรากฏว่าตอนเช้าเรามีอาการปวดท้องน้อย พอตอนอาบน้ำถึงสังเกตเห็นว่ามดลูกฝั่งซ้ายมีอาการบวม เราควรทำยังไงดีคะ ตอนนี้เรากำลังกินยาแก้อักเสบเพราะคิดว่าอาจจะอักเสบจากการสอดใส่
สวัสดีค่ะ อาการปวดท้องน้อย อาจเกิดจาก- กล้ามเนื้อหน้าท้องอักเสบ โดยอาจเกิดจากการเกร็งหรือก้มตัวขณะช่วยตัวเอง หรือเกิดจากการยกของหนัก การออกกำลังกาย เป็นต้น- กระเพาะปัสสาวะอักเสบ แต่จะมีอาการปัสสาวะผิดปกติร่วมด้วย- มดลูกอักเสบ แต่มักจะมีตกขาวที่ผิดปกติร่วมด้วย- มีท้องผูก ซึ่งอุจจาะมักค้างอยู่ในลำไส้ใหญ่ฝั่งซ้าย จึงทำให้มีอาการบวมหรือคลำได้ก้อนได้- มีก้อนเนื้องอกหรือซีสต์ที่มดลูกหรือรังไข่หากอาการปวดท้องน้อยเป็นไม่มาก และไม่ได้มีอาการตกขาวที่ผิดปกติ และอาการปัสสาวะที่ผิดปกติร่วมด้วย แนะนำควรสังเกตอาการไปก่อน ยังไม่ควรทานยาแก้อักเสบไปโดยไม่จำเป็น ในเบื้องต้น ก็ควรงดการช่วยตัวเองไปก่อน ไม่ยกของหนัก ไม่ออกกำลังกาย ไม่เล่นกีฬา และหากมีอาการท้องผูก ก็ควรรักษาอาการท้องผูกให้หายค่ะ หากอาการปวดท้องน้อยไม่หายไป เป็นมากขึ้น หรือหากมีอาการตกขาวที่ผิดปกติร่วมด้วย หรือมีปัสสาวะที่ผิดปกติ หรือก็ควรไปพบแพทย์เพื่อรักษาค่ะ